

**SINDHI HIGH SCHOOL, HEBBAL**

**III - PERIODIC TEST [2022-23]**

**SUBJECT: L2 KANNADA**

**Class: VI Max Marks: 30**

**Date: 07.02.2023 Reading Time: 8:15 to 8:25 am**

**No of Sides: 03 Writing Time: 8:25 to 9:25 am**

**ಸೂಚನೆಗಳು:**

\* ಪ್ರಶ್ನೆಪತ್ರಿಕೆಯಲ್ಲಿ ಒಟ್ಟು VI ಮುಖ್ಯ ಪ್ರಶ್ನೆಗಳಿರುತ್ತವೆ.

\* ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.

\* ಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.

|  |  |
| --- | --- |
| ವಾಚನ ಮತ್ತು ಗ್ರಹಿಕಾ ಕೌಶಲ್ಯ | 5 ಅಂಕಗಳು |
| ಬರವಣಿಗೆ ಕೌಶಲ್ಯ | 4 ಅಂಕಗಳು |
| ಅನ್ವಯಿಕ ವ್ಯಾಕರಣ | 5 ಅಂಕಗಳು |
| ಪಠ್ಯಗಳ ಅಧ್ಯಯನ | 16 ಅಂಕಗಳು |
| ಒಟ್ಟುಅಂಕಗಳು | 30 ಅಂಕಗಳು |

**I. ಕೊಟ್ಟಿರುವ ಗದ್ಯಭಾಗವನ್ನು ಓದಿಕೊಂಡು, ಅದರ ಕೆಳಗಿನ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ.**

**1X5=5**

ನಮ್ಮ ರಾಷ್ಟ್ರ ಪಕ್ಷಿ ನವಿಲು; ರಾಷ್ಟ್ರೀಯ ಪ್ರಾಣಿ ಹುಲಿ; ನಮ್ಮ ರಾಷ್ಟ್ರ ಧ್ವಜ- ತ್ರಿವರ್ಣ ಧ್ವಜ; ನಮ್ಮ ರಾಷ್ಟ್ರಗೀತೆ ʻಜನಗಣಮನʼ ಎಂದು ನಿಮಗೆಲ್ಲಾ ತಿಳಿದಿದೆ. ಅದೇ ರೀತಿ ನಮ್ಮ ರಾಷ್ಟ್ರೀಯ ಫಲ ಯಾವುದೆಂದು ನಿಮಗೆ ತಿಳಿದಿದೆಯೇ?

ʻಹಣ್ಣುಗಳ ರಾಜʼ ಎಂದು ಹೆಸರುವಾಸಿಯಾಗಿರುವುದು ಮಾವಿನ ಹಣ್ಣು. ನಮ್ಮ ರಾಷ್ಟ್ರೀಯ ಫಲವೂ ಇದೇ ಆಗಿದೆ. ಮಾವಿನ ಹಣ್ಣಿಗೆ ಭಾರತವೇ ಮೂಲ ಸ್ಥಳ. ಮಾವಿಗೆ ರುಚಿಯಲ್ಲಿ ಅಗ್ರಸ್ಥಾನವಿದೆ. ಮಾವಿನ ಹಣ್ಣಿನ ಆಕಾರ ಹಾಗೂ ರುಚಿಯಲ್ಲಿ ಹಲವು ತಳಿಗಳಿವೆ. ಅವುಗಳಲ್ಲಿ ಕೆಲವೆಂದರೆ ನೀಲಂ, ಮಲಗೋಬಾ, ರಸಪುರಿ, ತೋತಾಪುರಿ, ಬಾದಾಮಿ ಇತ್ಯಾದಿ.

ಮಾವಿನ ಹಣ್ಣುಗಳಿಂದ ರಸವನ್ನು ತಯಾರಿಸುತ್ತಾರೆ. ಈ ಹಣ್ಣನ್ನು ಹಣ್ಣಗಳ ʻಫಲಪಾಕʼ ಅಂದರೆ ಜ್ಯಾಮ್‌ ತಯಾರಿಸಲು ಸಹ ಉಪಯೋಗಿಸುತ್ತಾರೆ. ಮಾವಿನ ಕಾಯಿಯಿಂದ ಉಪ್ಪಿನ ಕಾಯಿ ತಯಾರಿಸುತ್ತಾರೆ. ಉಪ್ಪಿನ ಕಾಯಿಯ ವಿಶೇಷತೆಯೆಂದರೆ ಇದು ಎಂತಹವರ ಬಾಯಿಯಲ್ಲೂ ನೀರನ್ನು ಬರಿಸುತ್ತದೆ. ಒಟ್ಟಿನಲ್ಲಿ ಬೇಸಿಗೆ ಕಾಲದಲ್ಲಿ ಸಿಗುವ ಮಾವಿನ ಹಣ್ಣನ್ನು ಸವಿಯಲು ಜನರೆಲ್ಲಾ ಕಾತರದಿಂದ ಕಾಯುತ್ತಿರುತ್ತಾರೆ.

**ಪ್ರಶ್ನೆಗಳು:**

1. ಮಾವಿನ ಹಣ್ಣನ್ನು \_\_\_\_\_\_\_\_\_\_\_\_ ಎಂದು ಕರೆಯುವರು.

1. ರಾಷ್ಟ್ರೀಯ ರಾಜ 2. ಫಲಪುಷ್ಪ ರಾಜ 3. ಹಣ್ಣುಗಳ ರಾಜ 4. ಸಿಹಿರಾಜ

2. ಇವುಗಳಲ್ಲಿ ಮಾವಿನ ತಳಿಯಲ್ಲದಿರುವುದು.

1. ಬಾದಾಮಿ 2. ಗೋಡಂಬಿ 3. ನೀಲಂ 4. ರಸಪುರಿ

3. ಮಾವಿನ ಹಣ್ಣು ಸಿಗುವ ಕಾಲ

1. ಮಳೆಗಾಲ 2. ಚಳಿಗಾಲ 3. ಬರಗಾಲ 4. ಬೇಸಿಗೆ ಕಾಲ

4. ನಮ್ಮ ರಾಷ್ಟ್ರೀಯ ಪ್ರಾಣಿ

1. ಸಿಂಹ 2. ಹುಲಿ 3. ಚಿರತೆ 4. ಆನೆ

5.ʻಫಲಪಾಕʼ ಎಂದರೆ\_\_\_\_\_\_

1. ಜ್ಯಾಮ್‌ 2. ಕೆಚಪ್‌ 3. ಸಾಸ್‌ 4. ಜ್ಯೂಸ್‌

**II. ಸೂಚನೆಯಂತೆ ಬರೆಯಿರಿ:**

1. **ಸಮಾನಾರ್ಥಕ ಪದ ಬರೆಯಿರಿ: ½X2=1**
2. ಗಾನ 2. ತೆರಿಗೆ

**2. ವಿರುದ್ಧ ಪದ ಬರೆಯಿರಿ: ½X2=1**

1. ಹಗಲು 2. ಧರ್ಮ

**3. ಸಂಧಿ ಬಿಡಿಸಿ, ಹೆಸರಿಸಿ: 1**

1. ಕೋಟೆಯನ್ನು

**4. ಈ ವಾಕ್ಯವನ್ನು ಭವಿಷ್ಯತ್‌ ಕಾಲದಲ್ಲಿ ಬರೆಯಿರಿ. 1**

1. ಮಕ್ಕಳು ಶಾಲಾ ಪ್ರವಾಸಕ್ಕೆ ಹೋಗುತ್ತಾರೆ.

**5. ಈ ವಾಕ್ಯದಲ್ಲಿರುವ ದ್ವಿರುಕ್ತಿ ಮತ್ತು ಜೋಡಿಪದವನ್ನು ಹೆಸರಿಸಿ. ½X2=1**

1.ಚೆನ್ನಮ್ಮಳ ಸೈನಿಕರು ತಂಡ ತಂಡವಾಗಿ ಬಂದಾಗ ಶತ್ರುಗಳು ಭಯ-ಭೀತಿಯಿಂದ

ಓಡಿ ಹೋದರು.

**III. ಸುಳಿವು ಪದಗಳ ಸಹಾಯದಿಂದ ಕಥೆಯನ್ನು ಪೂರ್ಣಗೊಳಿಸಿ. ½X8=4**

**( ಪ್ರಯತ್ನ, ದ್ರಾಕ್ಷಿಗಳನ್ನು, ಹುಳಿ, ತಿನ್ನುವ, ತೋಟಕ್ಕೆ, ನಿರಾಸೆ, ಬಾಯಲ್ಲಿ,**

**ಎಟುಕಲಿಲ್ಲ)**

ಒಮ್ಮೆ ಹಸಿದಿದ್ದ ನರಿಯು ಆಹಾರ ಹುಡುಕುತ್ತಾ ಒಂದು \_\_\_\_\_\_\_\_\_\_ ಹೋಯಿತು.

ಅಲ್ಲಿ \_\_\_\_\_\_\_\_ ಬೆಳೆದಿದ್ದರು. ಅವುಗಳನ್ನು ಕಂಡು ನರಿಯ \_\_\_\_\_\_ ನೀರೂರಿತು.

ಅವನ್ನು \_\_\_\_\_\_\_\_\_\_ ಬಯಕೆಯಾಯಿತು. ಆದರೆ ಯಾವ ದ್ರಾಕ್ಷಿಯೂ \_\_\_\_\_\_\_\_\_\_\_\_.

ನರಿಯು ನೆಗೆದು ನೆಗೆದು \_\_\_\_\_\_\_\_\_\_ ಪಟ್ಟಿತು. ಆದರೂ ಪ್ರಯೋಜನವಾಗಲಿಲ್ಲ. ಕೊನೆಗೆ

ನರಿಯು \_\_\_\_\_\_\_\_ ಯಿಂದ ಹೊರಕ್ಕೆ ಬಂದಿತು. ಆ ದ್ರಾಕ್ಷಿಗಳು \_\_\_\_\_\_\_\_\_ ಇರುತ್ತವೆ.

ತಿಂದರೆ ನಾಲಿಗೆ ಕೆಡುತ್ತದೆ ಎಂದುಕೊಂಡು ಅಲ್ಲಿಂದ ಹೊರಟು ಹೋಯಿತು.

**IV. ಕೆಳಗಿನ ಪ್ರಶ್ನೆಗಳಿಗೆ ಎರಡು ವಾಕ್ಯಗಳಲ್ಲಿ ಉತ್ತರಿಸಿ: 2X3=6**

1. ಚೆನ್ನಮ್ಮ ಎಲ್ಲಿ ಆಳುತ್ತಿದ್ದಳು? ಜಂಗಮ ವೇಷಧಾರಿ ಯಾರು?

2. ಹಾರಾಡುವ ಧ್ವಜ ಯಾವುದರ ಸಂಕೇತವಾಗಿದೆ? ಐಕ್ಯಗಾನ ಪದ್ಯದ ಆಕರ ಗ್ರಂಥ

ಯಾವುದು?

3. ಶಂಭಾಜಿಯನ್ನು ಸೆರೆ ಹಿಡಿದು ಕೊಲ್ಲಿಸಿದವರು ಯಾರು? ಸಿದ್ದಪ್ಪ ಶೆಟ್ಟರು ಸಭೆಯ

ತೀರ್ಮಾನ ಏನೆಂದು ಹೇಳಿದರು?

**V. ಈ ಮಾತನ್ನು ಯಾರು ಯಾರಿಗೆ ಮತ್ತು ಯಾವಾಗ ಹೇಳಿದರು? 2X2=4**

1. “ಕೊಲ್ಲುವವನಿಗಿಂತ ಕಾಯುವವನು ದೊಡ್ಡವನು.”

2. “ಹಲವು ಕೊಂಬೆಗಳು ಚಾಚಿಕೊಂಡರೂ ಮರಕ್ಕೆ ಬುಡ ಒಂದೇ”

**VI. ಕೆಳಗಿನ ಪ್ರಶ್ನೆಗಳಿಗೆ ಮೂರು-ನಾಲ್ಕು ವಾಕ್ಯಗಳಲ್ಲಿ ಉತ್ತರಿಸಿ: 3X2=6**

1. ಬೇಹುಗಾರನು ಬಂದು ರಾಣಿಯವರಿಗೆ ಹೇಳಿದ್ದೇನು?

2. ಭಾರತೀಯರ ಧರ್ಮಾಚರಣೆ ಹಾಗೂ ವೇಷಭೂಷಣಗಳು ಭಿನ್ನವಾಗಿದ್ದರೂ ಭಾವ

ಒಂದೇ ಎಂಬುದಕ್ಕೆ ಕವಿ ಯಾವ ನಿದರ್ಶನಗಳನ್ನು ನೀಡಿದ್ದಾರೆ?

\*\*\*\*\*\*\*\*\*\*\*\*\*\*\*\*\*